Robert Wace

Robert Wace, edo soilik Wace, 1115ean Jersey uhartean jaioa eta 1170 ondoren hila, olerkari anglonormandiar bat da.

Bere gaztaroa Caenen pasa zuen, eta Chartresen eta Parisen ikasi zuen. Bere bizitzaren amaiera aldera, Bayeuxen kanonigoa zen. Bere hiru lan nagusiengatik ezagutzen da:

 santuen bizitzen sail bat: San Nikolas, Santa Margarita eta Andre Mariaren Sorkuntza, bertso oktosilaboetan idatziak.
 Roman de Brut edo Brut Ingalaterrakoa (1155 inguruan), Leonor Akitaniakoari eskainia.
 Roman de Rou, Normandiako dukeei buruzko epopeia bat.

Roman de Brut, non, beste batzuen artean, Chrétien de Troyes inspiratu zen, zabalki, Godofredo Monmouthekoaren Historia Regum Britanniae lanean inspiratua dago. Wacek Artur erregearen elezaharra kontatzen du frantziar-normandiar elementuak sartuz, Mahai Biribilaren papera nabarmenduta. Exkalibur izena ere eman zion Arturren ezpatari, eta kristau zaldunak zelta ohitura batzuekin elkartzen ditu; elkarte honetatik sortu ziren Mahai Biribileko Zaldunak.

Frantziako idazleak
1115eko jaiotzak
Ingalaterrako idazleak
XII. mendeko Frantziako idazleak
Normandiar idazleak
Frantziako poetak
Ingalaterrako poetak
Normandierazko idazleak